****

**Proračun u malom**

**Grada Varaždina**

**za 2023. godinu**

Varaždin, svibanj 2023.

## OPĆENITO O PRORAČUNU I NJEGOVOM SADRŽAJU

## Što je proračun?

**Proračun** je akt kojim se u skladu sa Zakonom planiraju prihodi i rashodi za jednu godinu, a koja se zove fiskalna godina i traje od 01. siječnja do 31. prosinca. Proračunski proces sastoji se od planiranja proračuna, izrade, donošenja i izvršavanja proračuna.

Prilikom izrade Proračuna valja voditi računa o određenim načelima.

**Načela proračuna** su načela kojih se trebaju pridržavati svi koji se bave proračunom, a to su:

* **načelo jedinstva i točnosti** – znači da se svi prihodi i rashodi svih proračunskih i izvanproračunskih korisnika trebaju iskazivati po bruto načelu, svi njihovi rashodi trebaju se iskazivati po funkcijama i programima u visini utvrđenoj proračunom, a svi prijedlozi zakona, uredbi i akata koje donose Vlada i Sabor trebaju sadržavati procjenu njihovog učinka na proračun
* **načelo proračunske godine** – znači da se proračun donosi za jednu godinu za koju se planiraju prihodi i rashodi, a osim toga potrebno je planirati i sredstva za pokriće obveza preuzetih u prethodnim godinama;
* **načelo višegodišnjeg planiranja** – znači da se proračun i financijski planovi donose za tri proračunske godine, a sastoje se od plana za proračunsku godinu i projekcija za sljedeće dvije proračunske godine.
* **načelo uravnoteženosti** – znači da proračun i financijski planovi moraju biti uravnoteženi tako da ukupni prihodi i primici pokrivaju ukupne rashode i izdatke.
* **načelo obračunske jedinice**– znači da u proračunu, financijskim planovima financijskim izvještajima iznosi se iskazuju u službenoj valuti Republike Hrvatske.
* **načelo univerzalnosti** – znači da ukupni prihodi i primici služe za podmirivanje svih rashoda i izdataka.
* **načelo specifikacije** – znači da svi prihodi trebaju biti raspoređeni po ekonomskoj klasifikaciji i iskazani prema izvorima, a rashodi prema proračunskim klasifikacijama;
* **načelo dobrog financijskog upravljanja** – znači da se sredstva planirana u proračunu i financijskom planu koriste se u skladu s načelima dobrog financijskog upravljanja, a posebno u skladu s načelima ekonomičnosti, učinkovitosti i djelotvornosti.
* **načelo transparentnosti** – znači da Proračun i financijski plan donose se i izvršavaju u skladu s načelom transparentnosti, koje podrazumijeva pravovremeno objavljivanje vjerodostojnih dokumenata, podataka i informacija na sustavan način.

**Proračun Grada Varaždina** je akt kojim se procjenjuju prihodi i primici te utvrđuju rashodi i izdaci Grada Varaždina za jednu godinu, u skladu sa zakonom i odlukom donesenom na temelju zakona, a donosi ga Gradsko vijeće Grada Varaždina.

**Gdje sve možete pronaći Proračun?**

* U „Službenom vjesniku Grada Varaždina“ broj 5/23 i 8/23
* U Upravnom odjelu za financije, proračun i računovodstvo, Trg slobode 12, 42000 Varaždin
* Web stranice Grada Varaždina, www.varazdin.hr

## Struktura proračuna

**Proračun Grada Varaždina**  sastoji se od tri dijela:

* **opći dio proračuna** – sastoji se od Računa prihoda i rashoda te Računa financiranja u kojima su prihodi i primici prikazani prema prirodnim vrstama, a rashodi i izdaci prema ekonomskoj namjeni kojoj služe;
* **posebni dio proračuna** – čine ga svi planirani rashodi i izdaci razvrstani prema propisanim proračunskim klasifikacijama;
* **obrazloženje proračuna** – čine ga obrazloženje prihoda i rashoda, primitaka i izdataka proračuna jedinica lokalne i područne (regionalne) samouprave.

*Slika 1. Struktura gradskog proračuna*

**Proračunska klasifikacija** - sustav prikazivanja proračunskih prihoda i rashoda po određenim kriterijima, a razlikuju se:

* **organizacijska** – sadrži povezane i međusobno usklađene cjeline proračuna i proračunskih korisnika koje odgovarajućim materijalnim sredstvima ostvaruju postavljene ciljeve;
* **programska** – sadrži rashode i izdatke iskazane kroz aktivnosti i projekte koji su povezani u programe temeljem zajedničkih ciljeva;
* **funkcijska** – sadrži rashode razvrstane prema njihovoj namjeri;
* **ekonomska** – sadrži prihode i primitke prema prirodnim vrstama te rashode i izdatke prema njihovoj ekonomskoj namjeni;
* **izvori financiranja** – sadrži prihode i primitke iz kojih se podmiruju rashodi i izdaci određene vrste i namjene.
* **lokacijska** – sadrži rashode i izdatke razvrstane za RH i za inozemstvo;

**KRATKI PRIKAZ PRORAČUNA GRADA VARAŽDINA**

**ZA 2023. GODINU**

**I PROJEKCIJE ZA 2024. I 2025. GODINU**

Ukupni prihodi i primici za 2023. godini planirani su u iznosu od 82.604.956,59 eura, a ukupni rashodi i izdaci u iznosu od 85.264.962,93 eura.

Razlika između ukupnih prihoda i rashoda je višak prihoda i primitaka koji se prenosi u 2023. godinu u visini od 2.660.006,34 eura. To je rezultat iskazivanja viška od neiskorištenih primitaka od zaduživanja (izdavanje obveznica) iz 2021. godine u iznosu od 1.954.819,00 eura, dio je višak komunalnog doprinosa od 1.145.841,31 eura, a 253.039,00 eura je višak prihoda proračunskih korisnika te manjak u iznosu od 693.692,97 eura (predfinanciranje izvršenih radova na projektu izgradnje sortirnice u 2022. godini, a sredstva će biti refundirana u 2023. godini).

*Grafikon 1: Planirani prihodi i rashodi u proračunu Grada Varaždina za 2023. godinu i projekcije za 2024. i 2025. godinu-u eurima*

**PRIHODI I PRIMICI PRORAČUNA**

Ukupni prihodi i primici planirani su u iznosu od 82.604.956,59 eura. Sastoje se od Prihodi poslovanja koji su u 2023. godini planirani u iznosu od 72.226.005,42 eura, prihodi od prodaje nefinancijske imovine u iznosu od 4.970.038,17 eura (prihodi od prodaje građevinskog zemljišta, prihodi i anuiteti od prodaje stanova), dok su primici od financijske imovine i zaduživanja planirani u iznosu od 5.408.913,00 eura (kredit za LED rasvjetu i sanaciju bala).

*Grafikon 2: Visina ostvarenih prihoda i primitaka u proračunu Grada Varaždina za 2022.godinu, planiranih prihoda i primitaka u planu za 2023. godinu i projekcije za 2024. i 2025. godinu*

**Vrste proračunskih prihoda**

U proračunskim prihodima i primicima najveći udio čine prihodi od poreza (37,50%), pomoći iz inozemstva (darovnice) i od subjekata unutar opće države (31,53%), prihodi od administrativnih pristojbi po posebnim propisima i naknade (11,47%), prihodi od imovine (5,46%), prihodi od prodaje proizvoda i pruženih usluga (1,30%), kazne i ostali prihodi (0,17%), prihodi od prodaje neproizvedene dugotrajne imovine (4,63%), prihodi od prodaje proizvedene dugotrajne imovine (1,38%) i primici od zaduživanja ( 6,55%).

*Grafikon 3. Struktura proračunskih prihoda 2023. godine*

**RASHODI I IZDACI PRORAČUNA**

Rashodi i izdaci u Proračunu Grada Varaždina obuhvaćaju rashode za financiranje planiranih aktivnosti i projekta gradskih upravnih tijela i proračunskih korisnika u visini utvrđenoj u proračunu.

**Tko su proračunski korisnici?**

Korisnici proračuna Grada Varaždina su ustanove kojima je osnivač Grad Varaždin i koje se većim dijelom financiraju iz gradskog proračuna. Njihovi proračunski prihodi i rashodi sastavni su dio proračuna.

Grad Varaždin ima 18 proračunskih korisnika, a to su: Javna vatrogasna postrojba Grada Varaždina, Gradski muzej Varaždin, Hrvatsko narodno kazalište u Varaždinu, Gradska knjižnica i čitaonica Metel Ožegović, Centar za odgoj i obrazovanje Tomislav Špoljar, I. osnovna škola Varaždin, II. osnovna škola Varaždin, III. osnovna škola Varaždin, IV. osnovna škola Varaždin, V. osnovna škola Varaždin, VI. osnovna škola Varaždin, VII. osnovna škola Varaždin, Dječji vrtić Varaždin, Koncertni ured Varaždin, Javna ustanova Gradski stanovi, Javna ustanova Gradski bazeni, Dom za žrtve obiteljskog nasilja „ Utočište sveti Nikola“ i Centar za pružanje usluga u zajednici Varaždin.

***Rashodi i izdaci planirani u proračunu Grada Varaždina za***

***2023. godinu***

U 2023. godinu rashodi i izdaci su planirani u visini od 85.264.962,93 eura, a čine ih rashodi poslovanja planirani u iznosu od 58.489.514,21 eura, rashodi za nabavu nefinancijske imovine (kapitalni rashodi) 25.788.956,72 eura te izdaci za financijsku imovinu i otplate zajmova u iznosu od 986.492,00 eura.

*Grafikon 4:* *Rashodi i izdaci planirani u proračunu Grada Varaždina za 2023.godinu*

Rashodi poslovanja za 2023. godinu obuhvaćaju rashode za djelatnike gradske uprave i 18 proračunskih korisnika, a planirani su u iznosu od 58.489.514,21eura. Čine ih rashodi za zaposlene (plaće) planirani u iznosu od 23.444.350,00 eura, materijalni rashodi planirani u iznosu od 24.058.870,21 eura, financijski rashodi 401.843,00 eura, subvencije u iznosu od 1.208.218,00eura, pomoći u iznosu od 103.630,00 eura, naknade građanima i kućanstvima u iznosu od 2.406.793,00 eura i ostali rashodi (donacije, kapitalne pomoći) u iznosu od 6.865.810,00 eura, rashodi za nabavu nefinancijske imovine – kapitalni rashodi u iznosu od 25.788.956,72 eura, a izdaci za financijsku imovinu i otplate zajmova planirani su u iznosu od 986.492,00 eura (otplate gradskih kredita i povrat APN-u)

*Grafikon 5: Struktura rashoda i izdataka u 2023. godini*

KLJUČNI PROGRAMI, PROJEKTI I AKTIVNOSTI

KOJI SE FINANCIRAJU

U PRORAČUNU ZA 2023. GODINU

*Tablica 1: Ključni programi i projekti Grada Varaždina u 2023. godini*

|  |  |
| --- | --- |
| *Naziv programa/projekta* | *Iznos u eurima* |
| KP: 310084 Sanacija zatvorenog odlagališta neopasnog otpada na lokaciji Gospodarska zona Brezje | 8.848.187,00 |
| KP: 310001 Izgradnja novih cesta, ulica, trgova | 3.692.680,00 |
| KP: 310012 Izgradnja reciklažnog dvorišta | 1.051.000,00 |
| KP: 310015 Izgradnja sortirnice | 1.246.576,00 |
| KP: 340021 Postava polupodzemnih spremnika | 1.633.400,00 |
| KP: 350021 Izgradnja novog dječjeg vrtića u Hrašćici | 491.100,00 |
| KP: 350022 Energetska obnova Gradske vijećnice | 1.229.850,00 |
| KP: 350024 Rekonstrukcija Varaždinske kuće | 41.810,00 |
| KP: 350025 Izgradnja sportsko-rekreacijskog centra Beli kipi | 679.362,00 |
| KP: 350026 Izgradnja kulturnog centra u Kućanu Gornjem | 30.520,00 |
| A: 370007 Projekt "Ginevra" | 160.800,00 |
| A: 370008 Uspostava integriranog i energetski učinkovitog javnog prometa | 100.000,00 |
| KP: 460001 Izgradnja objekata i uređaja odvodnje | 455.000,00 |
| KP: 460002 Izgradnja objekata i uređaja vodoopskrbe | 205.000,00 |
| KP: 470001 Izgradnja natkrivene tribine nogometnog igrališta u Hrašćici | 102.800,00 |
| KP: 470002 Dvorana za tenis s pratećim sadržajima - Zagrebačka ulica 93a | 154.654,00 |
| KP: 100200 Regionalni centar za predinkubaciju u pametnoj industriji | 563.333,91 |
| A: 230001 Poticaji razvoju poljoprivredne proizvodnje | 111.000,00 |
| TP: 260004 Energetska učinkovitost i obnovljivi izvori energije | 430.000,00 |
| A: 300001 Uređenje i održavanje gradskih ulica i trgova | 2.883.990,00 |
| A: 300002 Uređenje i održavanje zelenih površina | 1.678.604,00 |
| A: 300003 Uređenje i održavanje gradskih groblja | 249.715,00 |
| A: 300004 Održavanje sustava odvodnje atmosferskih voda | 135.000,00 |
| A: 300005 Održavanje čistoće javnih površina | 781.500,00 |
| A: 300006 Uređenje i održavanje javne rasvjete | 1.011.000,00 |
| TP: 080023 Projekt PONOS IV - POmoćnika u Nastavi - OSigurajmo učenicima s teškoćama u razvoju | 184.608,00 |
| A: 770001 Sufinan. sportskih udruga članica ZŠU | 1.725.670,00 |
| TP: 830021 Preoblikovanje nogometnog kluba Varaždin | 130.000,00 |
| KP: 830023 Postava solarnih elektrana na SD Graberje i SD Srednjoškolac | 67.400,00 |
| TP: 830024 Svjetsko prvenstvo u rukometu za juniore u kategoriji U19 | 32.000,00 |
| TP: 830025 Svjetsko prvenstvo u kuglanju | 53.100,00 |
| TP: 830026 Svjetsko prvenstvo u Combat savate boksu | 6.600,00 |
| KP: 830027 Opremanje sportske dvorane Varaždin u Graberju | 169.000,00 |
| KP: 830028 Nabava liftera za osobe s invaliditetom | 17.500,00 |
| KP: 830029 Projekt RES GREAT- Obnova i revitalizacija sportske građevine Balon 1 u Graberju | 1.022.000,00 |
| KP: 850010 Izgradnja novog vatrogasnog centra | 190.000,00 |

**KAMO NOVAC ODLAZI?**

**(po upravnim tijelima i proračunskim korisnicima )**

Unutar proračuna Grada, rashodi i izdaci raspoređuju se po Upravnim odjelima koji obavljaju upravne, stručne i druge poslove iz samoupravnog djelokruga Grada.

*Tablica 2: Raspored rashoda po upravnim odjelima /razdjelima*

|  |  |
| --- | --- |
| *Naziv razdjela - organizacijske jedinice* | *Iznos u eurima* |
| Razdjel: 410 UPRAVNI ODJEL ZA POSLOVE GRADONAČELNIKA I GRADSKOG VIJEĆA | 4.985.331,00 |
| Razdjel: 420 UPRAVNI ODJEL ZA GRADNJU I KOMUNALNO GOSPODARSTVO | 32.953.376,02 |
| Razdjel: 430 UPRAVNI ODJEL ZA GOSPODARSKE DJELATNOSTI | 3.018.771,91 |
| Razdjel: 440 UPRAVNI ODJEL ZA DRUŠTVENE DJELATNOSTI | 34.042.968,00 |
| Razdjel: 450 ODJEL ZA UNUTARNJU REVIZIJU | 7.100,00 |
| Razdjel: 460 UPRAVNI ODJEL ZA FINANCIJE, PRORAČUN I JAVNU NABAVU | 10.257.416,00 |
| UKUPNO: | 85.264.962,93 |

**PRIKAZ PRORAČUNSKIH RASHODA 2023. GODINE PO ORGANIZACIJSKIM JEDINICAMA**

*Grafikon 6: Struktura rashoda po organizacijskoj klasifikaciji za 2023. godini*

Unutar Upravnih odjela koji se u proračunu nazivaju „Razdjeli“ postoje niže organizacijske jedinice „Glave“ i „proračunski korisnici“.

*Tablica 3: Raspored rashoda po razdjelima i glavama*

|  |  |
| --- | --- |
| *Naziv razdjela/glave- organizacijske jedinice* | *Iznos u eurima* |
| Razdjel: 410 UPRAVNI ODJEL ZA POSLOVE GRADONAČELNIKA I GRADSKOG VIJEĆA | 4.985.331,00 |
| Glava: 41001 GRADONAČELNIK | 594.660,00 |
| Glava: 41002 GRADSKO VIJEĆE | 267.600,00 |
| Glava: 41003 UPRAVNI ODJEL ZA POSLOVE GRADONAČELNIKA I GRADSKOG VIJEĆA | 1.598.360,00 |
| Glava: 41080 JAVNA VATROGASNA POSTROJBA GRADA VARAŽDINA | 2.524.711,00 |
| Razdjel: 420 UPRAVNI ODJEL ZA GRADNJU I KOMUNALNO GOSPODARSTVO | 32.953.376,02 |
| Glava: 42001 UPRAVNI ODJEL ZA GRADNJU I KOMUNALNO GOSPODARSTVO | 31.581.894,02 |
| Glava: 42080 JAVNA USTANOVA GRADSKI STANOVI | 1.371.482,00 |
| Razdjel: 430 UPRAVNI ODJEL ZA GOSPODARSKE DJELATNOSTI | 3.018.771,91 |
| Glava: 43001 UPRAVNI ODJEL ZA GOSPODARSKE DJELATNOSTI | 3.018.771,91 |
| Razdjel: 440 UPRAVNI ODJEL ZA DRUŠTVENE DJELATNOSTI | 34.042.968,00 |
| Glava: 44001 UPRAVNI ODJEL ZA DRUŠTVENE DJELATNOSTI | 8.377.802,00 |
| Glava: 44022 HRVATSKO NARODNO KAZALIŠTE VARAŽDIN | 2.459.100,00 |
| Glava: 44023 GRADSKI MUZEJ VARAŽDIN | 1.121.600,00 |
| Glava: 44024 KNJIŽNICA I ČITAONICA "METEL OŽEGOVIĆ" VARAŽDIN | 856.843,00 |
| Glava: 44026 KONCERTNI URED VARAŽDIN | 580.125,00 |
| Glava: 44031 DJEČJI VRTIĆ VARAŽDIN | 3.404.444,00 |
| Glava: 44041 OSNOVNO ŠKOLSTVO | 15.278.590,00 |
| Glava: 44051 DOM ZA ŽRTVE OBITELJSKOG NASILJA "UTOČIŠTE SVETI NIKOLA" | 107.180,00 |
| Glava: 44052 CENTAR ZA PRUŽANJE USLUGA U ZAJEDNICI | 103.694,00 |
| Glava: 44061 JAVNA USTANOVA GRADSKI BAZENI VARAŽDIN | 1.753.590,00 |
| Razdjel: 450 ODJEL ZA UNUTARNJU REVIZIJU | 7.100,00 |
| Glava: 45001 ODJEL ZA UNUTARNJU REVIZIJU | 7.100,00 |
| Razdjel: 460 UPRAVNI ODJEL ZA FINANCIJE, PRORAČUN I JAVNU NABAVU | 10.257.416,00 |
| SVEUKUPNO | 85.264.962,93 |

|  |  |
| --- | --- |
| **GRADSKE USTANOVE**  * [Dječji vrtić Varaždin](https://varazdin.hr/djecji-vrtic-varazdin/) * [Gradska knjižnica i čitaonica "Metel Ožegović" Varaždin](https://varazdin.hr/gradska-knjiznica-i-citaonica-metel-ozegovic-varazdin/) * [Gradski muzej Varaždin](https://varazdin.hr/gradski-muzej-varazdin/) * [Javna ustanova Gradski bazeni Varaždin](https://varazdin.hr/gradski-bazeni-varazdin/) * [Javna ustanova Gradski stanovi Varaždin](https://varazdin.hr/javna-ustanova-gradski-stanovi-varazdin/) * [HNK u Varaždinu](https://varazdin.hr/hnk-varazdinu/) * [Javna vatrogasna postrojba Grada Varaždina](https://varazdin.hr/javna-vatrogasna-postrojba-grada-varazdina/) * [Koncertni ured Varaždin](https://varazdin.hr/koncertni-ured-varazdin/) * [Pučko otvoreno učilište Varaždin](https://varazdin.hr/pucko-otvoreno-uciliste/) * [Javna ustanova Regionalna Energetska Agencija Sjever Varaždin](https://varazdin.hr/ustanova-regionalna-energetska-agencija-sjever/) * [Centar za pružanje usluga u zajednici Varaždin](https://varazdin.hr/centar-pruzanje-usluga-zajednici-varazdin/) * [Dom za žrtve obiteljskog nasilja "Utočište Sveti Nikola"](https://varazdin.hr/dom-zrtve-obiteljskog-nasilja-utociste-sv-nikola-varazdin/) | **GRADSKE TVRTKE**  * [Aquacity d.o.o.](https://varazdin.hr/aquacity-doo/) * [Čistoća d.o.o.](https://varazdin.hr/cistoca-doo/) * [Gradska tržnica d.o.o.](https://varazdin.hr/gradska-trznica-doo-varazdin/) * [Parkovi d.o.o.](https://varazdin.hr/parkovi-dd/) * [Razvojna agencija sjever DAN d.o.o.](https://varazdin.hr/razvojna-agencija-sjever-dan-doo/) * [Tehnološki park Varaždin d.o.o.](https://varazdin.hr/tehnoloski-park-doo-varazdin/) * [Termoplin d.d.](https://varazdin.hr/termoplin-dd-varazdin/) * [Varaždin Airport d.o.o. "u stečaju"](https://varazdin.hr/varazdin-airport-doo/) * [Varaždinske vijesti d.d.](https://varazdin.hr/varazdinske-vijesti-dd/) * [Varkom d.d.](https://varazdin.hr/varkom-dd/) * [Vartop d.o.o.](https://varazdin.hr/vartop-doo/) * [Zona Sjever d.o.o.](https://varazdin.hr/zona-sjever-doo/) |



#### KONTAKT

Trg kralja Tomislava 1  
42000 Varaždin

**OIB:** 13269011531  
**MB:** 2655977

Ovlaštena osoba  
Neven Bosilj, gradonačelnik Grada Varaždina